ముఠా చేతుల్లోకి క్రెడిట్, డెబిట్ కార్డు వివరాలు.. ఓటీపీలతో సంబంధం లేకుండా లావాదేవీలుఆన్లైన్లోనే డబ్బులు కాజేస్తున్న కేటుగాళ్లు.. దోపిడీని బయటపెట్టిన మధ్యప్రదేశ్ పోలీసులుఇండోర్, అక్టోబరు 22: మీ క్రెడిట్, డెబిట్ కార్డులు సేఫ్గా ఉన్నాయా? ఎలాంటి ఓటీపీ రాకుండానే.. మీకు ఏ మాత్రం తెలియకుండానే... ఖాతాల్లోంచి డబ్బులను కేటుగాళ్లు కాజేస్తున్నారు. ఎక్కడెక్కడో ఉంటూ మీ కార్డులతో ఎంచక్కా ఆన్లైన్ షాపింగ్ చేస్తున్నారు. మీ డబ్బులతో జల్సాలు చేస్తున్నారు. అవును ఇదంతా నిజం..!  మీ బ్యాంకు ఖాతాలు, క్రెడిట్, డెబిట్ కార్డులు, ఈ-మెయిల్ ఐడీలు అంతర్జాతీయ ముఠాల చేతుల్లోకి వెళ్లిపోతున్నాయి. ఆన్లైన్లో డబ్బును కాజేస్తున్న అంతర్జాతీయ ముఠా సభ్యులను మధ్యప్రదేశ్ పోలీసులు అరెస్ట్ చేశారు. ఓ బ్యాంకు ఉద్యోగి ఫిర్యాదు మేరకు రామ్కుమార్ పిళ్లై, రాంప్రసాద్ నాడార్ను అదుపులోకి తీసుకొని ముఠాకు సంబంధించిన వివరాలను కూపీలాగుతున్నారు.ఎలా జరుగుతోంది?కొన్ని హ్యాకింగ్ సంస్థలు బ్యాంకు ఖాతాదారుల వివరాలను హ్యాక్ చేశాయి. వాటిని సైబర్ క్రిమినల్స్కు డార్క్వెబ్ ద్వారా అమ్ముతున్నాయి. మన కరెన్సీలో ఒక్కో ఖాతాను రూ.500 నుంచి 800 వరకు అమ్ముకుంటున్నట్లు తెలిసింది. అవి కొనుక్కున్న అంతర్జాతీయ ముఠాలు... ఓటీపీతో సంబంధం లేకుండా లావాదేవీలు నిర్వహించే ప్రత్యేక వెబ్సైట్లలో విమాన టికెట్లు కొంటున్నాయి. ఆన్లైన్ షాపింగ్ చేస్తున్నాయి. వేరొక ఖాతాకి డబ్బును బదిలీ చేస్తున్నాయి. మనకు తెలియకుండానే మన ఖాతాల్లోని డబ్బులు మాయమవుతుంటాయి. లాహోర్ కేంద్రంగా షేక్ అఫ్జల్ అనే పాకిస్తానీ నేతృత్వంలో నెట్వర్క్ జరుగుతున్నట్లు ఇండోర్ సైబర్ సెల్ ఎస్పీ జితేంద్రసింగ్ వెల్లడించారు. ముంబైలో అరెస్టైన రామ్కుమార్ పిళ్లై, రాంప్రసాద్... షేక్ అఫ్జల్తో స్కైప్లో టచ్లో ఉండేవారు.  హ్యాకర్ల నుంచి కొన్న క్రెడిట్, డెబిట్ కార్డు వివరాలతో విమాన టికెట్లు, విదేశీ ప్యాకేజీలు, ఖరీదైన వస్తువులను కొనుగోలు చేసేవారు.డొంక కదిలిందిలా..మధ్యప్రదేశ్కు చెందిన జైకిషన్ గుప్తా అనే బ్యాంకు ఉద్యోగి ఖాతా నుంచి రూ.72,401 మాయమవడంతో పోలీసులకు ఫిర్యాదు చేశాడు. గుప్తా క్రెడిట్కార్డుతో రాజ్కుమార్ అనే వ్యక్తి విమాన టికెట్లు కొన్నట్లుగా దర్యాప్తులో తేలింది. పోలీసులు... పక్కా సమాచారంతో ముంబై వెళ్లి అతన్ని ట్రాప్ చేశారు. రాజ్కుమార్ గతంలో కాగ్నిజెంట్లో పనిచేసినట్లు పోలీసులు వెల్లడించారు.గుర్తింపు కార్డుల ముఠాగుర్తింపు కార్డులను తస్కరించి లోన్లను నొక్కేసే కేటుగాళ్ల బ్యాచ్ మరొకటి బయల్దేరింది. వ్యక్తుల ఐటీ రిటర్న్స్, ఆధార్, పాన్కార్డు కాపీలను ఈమెయిల్ నుంచి తస్కరించి, ఫొటో, సంతకాలను మార్చేసి బాం్యకుల్లో లోన్లను  పొందుతున్నారు. అహ్మదాబాద్కు చెందిన రాజేష్ పంచల్కు అక్టోబరు 7న  బ్యాంక్ నుంచి కాల్ వచ్చింది. కౌశిక్ శుక్లా అనే వ్యక్తి కారు లోన్కు దరఖాస్తు చేసుకున్నాడని, హామీదారుగా రాజేష్ను పేర్కొన్నారని సిబ్బంది తెలిపారు. తాను ఎవరికీ హామీదారుగా లేనని, డాక్యుమెంట్లు కూడా ఇవ్వలేదని రాజేష్ తెలిపాడు. వెంటనే పోలీసులకు సమాచారం ఇచ్చాడు. దీనిపై లోతుగా దర్యాప్తు చేయగా రాజేష్ గుర్తింపు కార్డులు, ధ్రువపత్రాల కాపీలతో కౌశిక్ శుక్లా  పలు బ్యాంకుల నుంచి లోన్లు తీసుకున్నట్లు తెలిసింది.
mutaa chetulloki credit, debit kaardu vivaraalu.. otipeelato sambandham lekunda lavadeviluheaanlainlo dabbulu kaajestunna ketugaallu.. dopideeni bayatapettina madhyapradesh policeluindor, aktobaru 22: mee credit, debit kaardulu sefga unnaya? elanti otp rakundane.. meeku e maatram teliyakundaane... khaataalloonchi dabbulanu ketugaallu kaajestunnaaru. ekkadekkado untuu mee kaardulatho enchakka anline shopping chestunnaru. mee dabbulatho jalsalu chestunnaru. avunu idantaa nijam..!  mee byaanku khaataalu, credit, debit kaardulu, ee-mail ideelu antarjaatiiya mutaala chetulloki vellipotunnaayi. aanlainlo dabbunu kaajestunna antarjaatiiya mutaa sabhyulanu madhyapradesh poliisulu arest chesaru. oo byaanku udyogi firyaadu meraku ramkumar pillai, ramprasad naadaarnu adupuloki teesukoni mutaaku sambandhinchina vivaraalanu kuupiilaagutunnaaru.ela jarugutondi?konni hacking samsthalu byaanku khaataadaarula vivaraalanu hack chesaayi. vaatini saibar criminalsku darkweb dwara ammutunnayi. mana correnseelo okko khaataanu roo.500 nunchi 800 varaku ammukuntunnatlu telisindi. avi konukkunna antarjaatiiya mutaalu... otipeeto sambandham lekunda lavadevilu nirvahinche pratyeka vebsaitlalo vimana tiketlu kontunnayi. anline shopping chestunnayi. veroka khataki dabbunu badili chestunnayi. manaku teliyakundaane mana khaataallooni dabbulu maayamavutuntaayi. lahor kendramgaa shek afjal ane paakistaanii netrutvamlo netwark jarugutunnatlu indor saibar sel espy jitendrasing velladinchaaru. mumbailo arestaina ramkumar pillai, ramprasad... shek afjalto skyplo tachlo undevaaru.  hackerla nunchi konna credit, debit kaardu vivaraalatoe vimana tiketlu, videshee packageelu, khareedaina vastuvulanu konugolu chesevaaru.donka kadilindila..madhyapradeshku chendina jaikishan gupta ane byaanku udyogi khata nunchi roo.72,401 maayamavadamtho polisulaku firyaadu cheshaadu. gupta creditcarduto rajkumar ane vyakti vimana tiketlu konnatlugaa daryaaptulo telindi. poliisulu... pakka samaachaaramtho mumbai velli atanni trap chesaru. rajkumar gatamlo kagnijentlo panichesinatlu poliisulu velladinchaaru.gurtimpu kaardula mutaagurtimpu kaardulanu taskarinchi lonlanu nokkese ketugalla byach marokati bayalderindi. vyaktula it reterns, adhar, paankaardu kaapeelanu eemeyil nunchi taskarinchi, foto, santakaalanu marchesi banyakullo lonlanu  pondutunnaaru. ahmadaabaadku chendina rajesh panchalku aktobaru 7na  bank nunchi kaal vachindi. kaushik shukla ane vyakti kaaru lonku darakhastu chesukunnadani, hamidaruga rajeshnu paerkonnaarani sibbandi telipaaru. taanu evariki hamidaruga lenani, daakyumentlu kuudaa ivvaledani rajesh telipaadu. ventane polisulaku samacharam ichadu. deenipai lothugaa daryaaptu cheyagaa rajesh gurtimpu kaardulu, dhruvapatraala kaapeelatho kaushik shukla  palu byaankula nunchi lonlu teesukunnatlu telisindi.